b'\n_START_ARTICLE_\nDecenija\n_START_SECTION_\nPromocija zgo\xc5\xa1\xc4\x8denke\n_START_PARAGRAPH_\nGlasbeni album je bil promoviran v obdobju oktober 2001 - junij 2002.\n_START_SECTION_\nKoncertna promocija\n_START_PARAGRAPH_\nPrva koncertna promocija zgo\xc5\xa1\xc4\x8denke se je zgodila 6. aprila leta 2002 na koncertu v \xc5\xbditora\xc4\x91i.  Ceca je istega leta na koncertih v okviru svoje evropske turneje Decenija predstavljala sedem pesmi z albuma - Zabranjeni grad, Br\xc5\xbee, br\xc5\xbee, 39,2, Dragane moj, Zadr\xc5\xbea\xc4\x87u pravo, Bruka in Ta\xc4\x8dno je. Pevka je v okviru turneje obiskala sedem evropskih dr\xc5\xbeav, v katerih je imela devet koncertov. Najbolj mno\xc5\xbei\xc4\x8den koncert se je zgodil na beograjskem stadionu Marakana, na katerem se je zbralo med 70 in 80 tiso\xc4\x8d ljudi.  Ve\xc4\x8d kot triurni koncert, na katerem se je zgodila promocija novega albuma, je v \xc5\xbeivo predvajal Pink TV, o koncertu pa so poro\xc4\x8dali tudi vsi ve\xc4\x8dji svetovni mediji.   _NEWLINE_Ceca je nekatere pesmi z albuma pela tudi na vseh kasnej\xc5\xa1ih turnejah: evropski turneji Ceca 2005, svetovni turneji Grom, svetovni turneji Ljubav \xc5\xbeivi ter na turnejah Poziv in Autogram.\n_START_SECTION_\nNaklada albuma\n_START_PARAGRAPH_\nDecenija je uradno najbolj prodajan glasbeni album v zgodovini zalo\xc5\xbebene hi\xc5\xa1e Grand production.  _NEWLINE_Naklada albuma je v enem mesecu (oktobra 2001) dosegela 270.000 prodanih izvodov.'